Hiroshige

miniatyr|Reker og makreller, ca 1834-35
miniatyr|Lang bru over et vann, ca. 1834

 var en japansk kunstner som var særlig kjent for sine landskapsbilder i tresnitt. Han var den siste av de store utøverne av ukiyo-e. Hiroshige forvandlet hverdagslige landskap til intime, lyriske scener som skaffet ham enda mer suksess enn den samtidige Hokusai.

 Liv og gjerning 
Hiroshige var født i Edo (Tokyo), og døde samme sted. Han begynte som lærling hos maleren Utagawa Toyohiro. I 1812 tok Hiroshige navnet til læreren sin, og begynte å signere verkene sine med navnet Utagawa Hiroshige.

I tidsrommet 1811-1830 skapte Hiroshige bilder med tradisjonelle motiver, eksempelvis unge kvinner og skuespillere. Gjennom de neste femten årene ble han en berømt landskapsmaler.  Mesterverket hans, bildeserien Femtitre rasteplasser til Tokaido, kom i 1833. Han fortsatte å fremstille flere tilsvarende serier av like høy kvalitet; serien Sekstini rasteplasser til Kisokaido ga han ut i tidsrommet 1834-1842.  

Hiroshige og Hokusai dominerte populærkunsten i Japan i den første halvdelen av 1800-tallet. Hiroshiges arbeider var ikke like kraftfulle eller nyskapende som Hokusais verker, men på en poetisk og følsom måte fanget Hiroshige stemningen i det japanske landskapet. Han var svært produktiv; totalt skal han ha malt rundt 5 400 bilder.

 Referanser 

Kategori:Japanske malere
Kategori:Personer fra Tokyo